ભગવાન શ્રી સ્વામિનારાયણે અનેક દિવ્ય ચરિત્રોની સાથે સાથે સમાજની નાડી પારખીને રંગોત્સવ,જન્મોત્સવ,રાસોત્સવ,અન્નફૂટોત્સવ અને શાકોત્સવ જેવા ચિરસ્મરણીય ઉત્સવ સમૈયાઓ અને અદ્રષ્ટપૂર્વ યજ્ઞો કર્યા. ઉપાસનાના માર્ગના વિકાસ માટે છ-છ વિશાળ મંદિરો બંધાવી લક્ષ્મીનારાયણ-નરનારાયણ આદિ દેવોની સ્થાપના કરી એટલું જ નહિ પણ વડતાલમાં મંદિરમાં સ્વહસ્તે “હરીકૃષણ મહારાજ” ના નામે પોતાની જ પ્રતિષ્ઠા કરી એ વિશ્વધર્મના ઇતિહાસો અજોડ પ્રસંગ છે.